Diari Oficial de la Generalitat Valenciana


Sumari del DOGV 3937, del 12-02-2001 (2001/881)

ACORD de 21 de desembre de 2000, de la Comissió Territorial d'Urbanisme de València, relatiu a les modificacions números de l'1 a la 6 de les Normes Subsidiàries de Villalonga.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3937

Data del DOGV
:   12-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/881


Data del document
:   21-12-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vilallonga
    * pla d'urbanisme

ACORD de 21 de desembre de 2000, de la Comissió Territorial d'Urbanisme de València, relatiu a les modificacions números de l'1 a la 6 de les Normes Subsidiàries de Villalonga. [2001/M881]
  
Vist l'expedient tramés per l'Ajuntament de Villalonga referit a les modificacions números de l'1 a la 6 de les Normes Subsidiàries, i de conformitat amb els següents,
  
Antecedents de fet
  
1. El projecte es va sotmetre a informació pública mitjançant acord del ple de l'ajuntament en sessió celebrada el dia 1 de juny de 2000. Després del pertinent període d'exposició pública, en el qual no es van presentar al·legacions, va ser aprovar provisionalment pel mateix òrgan el 31 d'agost de 2000.
  
2. El projecte consta de memòria justificativa i plànols d'ordenació afectats.
  
3. El contingut de les modificacions preteses és el següent:
  
Modificació número 1
  
Proposa la delimitació de la unitat d'execució número 2, tal com existia en les Normes Subsidiàries, justificant que a causa d'un error, no es va incorporar la delimitació al document d'homologació global d'aquest planejament.
  
Modificació número 2
  
Planteja la redefinició de la UE-4 ?que inclou sòl urbà i sòl urbanitzable d'ús industrial i l'ordenació concreta de la qual està diferida a la realització d'un PRI que preveja les edificacions existents-, restringint la unitat a l'àmbit de sòl urbà classificat i adscrivint el sòl urbanitzable al nou sector C proposat.
  
Modificació número 3
  
Nova configuració dels sectors A i B d'ús residencial i reestructuració de la xarxa primària definida en l'entorn pròxim, a fi de dotar de continuïtat al sòl urbanitzable residencial i independitzar-lo del sòl industrial, mitjançant la previsió d'una banda de 50 metres d'amplària per a equipaments públics entre aquests dos.
  
Modificació número 4
  
Fusió en el nou sector C industrial, dels terrenys inclosos en els sectors I i II inicialment previstos i del sòl urbanitzable que es detrau de la UE-4, amb plantejament de noves ampliacions d'aquest sòl industrial, que suposen globalment una superfície aproximada de 7 ha.
  
Es justifica la necessitat d'aquesta modificació, en essència, a aconseguir al nord un aprofitament més adequat del sòl industrial ?mitjançant la regularització pretesa- i al sud, a possibilitar l'ampliació de les indústries existents en el sòl urbà adjacent.
  
Modificació número 5
  
Modificació dels sectors residencials C i D, refonent-los en el nou sector D i ampliant-los en una superfície pròxima a 3,5 ha, per a adequar-se a l'ordenació del sòl urbà adjacent i permetre l'obtenció a càrrec d'ells de sòl dotacional per a implantar el poliesportiu de caràcter públic.
  
Modificació número 6
  
Adscripció al sòl urbà dels terrenys al costat del riu Serpis en els quals es troba una indústria paperera, i així mantenir la classificació establida en les Normes Subsidiàries aprovades el 31 de gener de 1995.
  
4. Amb data 19 de setembre de 2000, es va trametre a la Conselleria de Medi Ambient l'estudi d'impacte ambiental corresponent a les modificacions números 4 i 5, sense que fins a la data, es tinga constància de la seua emissió.
  
5. Villalonga té Normes Subsidiàries homologades a la Llei 6/1994 Reguladora de l'Activitat Urbanística, per Acord de la Comissió Territorial d'Urbanisme d'11 de març de 1999.
  
6. La Comissió Informativa de la Comissió Territorial d'Urbanisme de València, en sessió celebrada el 19 de desembre de 2000, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
2. La documentació està completa, als efectes del compliment del que preceptua l'article 27 de la LRAU.
  
3. No es troben inconvenients urbanístics respecte de les modificacions números 1 i 2, i les seues determinacions es consideren correctes des del punt de vista de les exigències de la política urbanística i territorial de la Generalitat, tal com s'indica en l'article 40 de la LRAU.
  
4. La modificació número 3 afecta la configuració del sector A de sòl residencial, per la qual cosa s'hagueren de concretar els paràmetres urbanístics resultants de la nova ordenació.
  
5. En relació amb les modificacions números 4 i 5, es considera que globalment no alteren el model territorial proposat en el planejament vigent i que responen a un plantejament més racional d'ocupació del territori, tot això sense perjudici de considerar que aquestes alteracions s'haurien d'haver instrumentat en el document d'homologació global de les normes aprovat recentment. En aquest sentit les redelimitacions preteses, es basen en elements urbanístics en sintonia amb els criteris dimanants de la LRAU.
  
No obstant l'anterior, s'hauria, en qualsevol cas, de concretar com a condició d'ordenació del sector C, el sòl dotacional esportiu que justifica la seua ampliació i ajustar la delimitació de les unitats d'execució UE-S-S1 i UE-S-S2 adjacents als criteris establits en els articles 114 i següents del Reglament de Planejament de la Comunitat Valenciana.
  
6. Respecte de la modificació número 6 cal esmentar que l'empresa paperera afectada va interposar, amb data 2 de juliol de 1999, recurs contra l'aprovació definitiva de l'Homologació Global de les Normes Subsidiàries de Villalonga, que va ser desestimat per la Resolució del conseller d'Obres Públiques, Urbanisme i Transports de 28 d'octubre de 1999, en essència, per no estar acreditat que els terrenys reuniren les condicions establides en l'article 6 de la LRAU i la condició de solar, sense que finalment la modificació pretesa acredite aquests punts.
  
7. D'altra banda, s'observen en la documentació gràfica del projecte determinades modificacions de les alineacions en l'àmbit de la UE-1, sense que en la memòria justificativa es faça al·lusió respecte d'això.
  
8. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposa els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió celebrada el 21 de desembre de 2000, acorda:
  
- Aprovar definitivament les modificacions números 1 i 2
  
- Supeditar l'aprovació definitiva de la modificació números 3 fins que es concreten els paràmetres relatius al sector A
  
Una vegada esmenats els aspectes citats per l'Ajuntament de Villalonga, caldrà que aquest informe d'això al president d'aquesta Comissió qui queda facultat a l'empara del Decret 137/1990 de 30 de juliol, del Consell de la Generalitat perquè ordene la publicació de l'acord d'aprovació definitiva en el butlletí oficial sense necessitat de nou acord d'aquesta comissió a la qual haurà d'informar posteriorment de les actuacions.
  
No elevar al ple de la Comissió Territorial d'Urbanisme les modificacions números 4 i 5, fins que s'emeta la preceptiva Declaració d'Impacte Ambiental.
  
- Denegar l'aprovació definitiva de la modificació número 6
  
Tot això referit a la modificació de l'homologació global de les Normes Subsidiàries de Villalonga.
  
Contra aquest acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 21 de desembre de 2000.- El secretari de la Comissió Territorial d'Urbanisme: José Manuel Palau Navarro.